Asinas, en rematar a guerra, o Senato d'os Estatos Unitos refusó ratificar o Tractato de Versailles que heba rematato a guerra, y tamién refusó de dentrar en a Sociedat de Nacions, encara que a ideya d'ista asociacion yera d'o mesmo president estatounitense, Woodrow Wilson. Prencipió asinas un periodo d'aislacionismo en o qualo o país se replegó sobre si mesmo en o periodo d'entreguerras, fendo en un primer momento creixer a prosperidat economica, politica y social en o país: dreito de voto primero ta las mullers, y luego ta os amerindios, etc. Estió tamién un periodo de convulsions por a lei xuta, que ubrió a puerta a la expansión d'o gangsterismo en o país y estió l'alazet d'a posterior enfluyencia d'a Mafia en a sociedat estatounitense.